Document ID: 32003D0424

32003D0424
L 144/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 юни 2003 година
за изменение на Решение 96/603/ЕО за съставяне на списък с продукти, принадлежащи към класове А „Без принос за пожар“, предвиден в Решение 94/611/ЕО относно прилагането на член 20 от Директива 89/106/ЕИО на Съвета относно строителните продукти
(нотифицирано под № C(2003) 1673)
(текст от значение за ЕИП)
(2003/424/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1988 г. за сближаване на законовите, подзаконови и административни разпоредби на държавите-членки по отношение на строителните продукти (1), изменена с Директива 93/68/ЕИО (2),
като взе предвид Решение 2000/147/ЕО на Комисията от 8 февруари 2000 г., привеждащо в изпълнение Директива 89/106/ЕИО на Съвета относно класификацията според устойчивостта на пожар на строителни продукти (3), и по-специално член 1, параграф 1 от нея,
като има предвид, че:
(1)
Решение 96/603/ЕО на Комисията (4), изменено с Решение 2000/605/ЕО (5), състави списък от продукти, принадлежащи към класове А „Без принос за пожар“, предвиден в таблици 1 и 2 от приложението към Решение 94/611/ЕО на Комисията (6), което описва европейската система за класификация за изразяване на устойчивостта на строителните продукти при пожар.
(2)
Решение 94/611/ЕО бе заменено с Решение 2000/147/ЕО.
(3)
Бележките към „Хоросан с неорганични спойващи агенти“ в таблицата от приложението към Решение 96/603/ЕО трябва да се приведат в съответствие с техническия напредък.
(4)
Решение 96/603/ЕО следва да бъде изменено съответно.
(5)
Мерките, предвидени в настоящото решение, са в съответствие със становището на Постоянния комитет по строителство,
ПРИЕ НАСТОЯЩОТО РЕШЕНИЕ:
Член 1
В таблицата, посочена в приложението към Решение 96/603/ЕО, „Хоросан с неорганични спойващи агенти“, бележките „хоросан за мазилки/гипс и хоросан за подови дъски на основата на един или повече неорганични агенти, напр. цимент, вар, цимент за зидане и гипс“ се заменят от „хоросан за мазилки/гипс, хоросан за подови дъски и хоросан за зидане на основата на един или повече неорганични агенти, напр. цимент, вар, цимент за зидане и гипс“.
Член 2
Адресати на настоящото решение са държавите-членки.
Съставено в Брюксел на 6 юни 2003 година.

Labels: 1
20